REGLEMENTAREA INCESTULUI ÎN CODURILE PENALE DIN STATE MEMBRE ALE UNIUNII EUROPENE


AUSTRIA

Art. 211 Cod penal
 

(1) Persoana care întreţine relaţii sexuale cu o persoană cu care este direct înrudită, este pedepsită cu închisoare până la un an.

(2) Persoana care seduce o altă persoană cu care este înrudită pe linie descendentă, este pedepsită cu închisoarea până la trei ani. 

(3) Persoana care întreţine relaţii sexuale cu sora sau fratele său, este pedepsită cu închisoarea până la 6 luni. 

(4) Persoana care nu a împlinit 19 ani la data comiterii faptei nu este pedepsită pentru incest, în condiţiile în care a fost sedusă pentru comiterea faptei.

GERMANIA
Art.173 Cod penal
 
(1) Orice persoană care întreţine un act sexual cu un consangvin descendent este pasibilă de închisoare de până la trei ani sau amendă. 
(2) Orice persoană care întreţine relatii sexuale cu un consangvin pe linie ascendentă este susceptibilă de închisoare de până la doi ani sau amendă; aceasta se aplică, de asemenea, în cazul în care raportul sexual cu o rudă a încetat să mai existe. Fraţii consangvini care întreţin relatii sexuale între ei suportă aceeaşi sancţiune. 

(3) Descendenţii şi fraţii nu vor răspunde penal, în conformitate cu această prevedere, în cazul în care aceştia nu au împlinit vârsta de optsprezece ani la data comiterii actului sexual.
ESTONIA

Art. 144 al Codului penal din 2001:
 ”Un părinte sau o persoană având drepturile de părinte  sau de bunic, care întreţine raport sexual cu copilul sau nepotul său, va fi pedepsit cu închisoare de până la 3 ani”.

  FINLANDA


            Secţiunea 22 din Capitolul 17 al Codului penal: 
(1) Persoana care are raport sexual cu propriul copil ori cu alt descendent, sau cu părintele său ori cu alt ascendent,  ori cu fratele sau cu sora sa, va fi pedepsit pentru incest cu închisoare până la 2 ani sau amendă.

 (2) Persoana care are raport sexual cu părintele sau cu alt ascendent, dacă are vârsta sub 18 ani, şi persoana care a fost constrânsă ori sedusă în mod ilicit pentru a întrţine raport sexual nu va fi pedepsită pentru incest”.
FRANŢA
Incestul nu este reglementat în Codul penal ca şi infracţiune de sine stătătoare. Dar în Capitolul Despre alte agresiuni sexuale, la art. 222-22 se specifică:

Constituie o agresiune sexuală orice atingere sexuală comisă cu violenţă, prin constrângere, ameninţare (…)
Art. 222-27
Agresiunile sexuale altele decât violul sunt pedepsite cu până la 5 ani de închisoare şi 75.000 euro amendă.

Art. 222-28
Infracţiunea definită în articolul 222-22 este pedepsită cu până la 7 ani de închisoare şi 100.000 euro amenda:

(…) 

2º dacă este comisă de un ascendent legitim, natural sau adoptiv sau de orice altă persoană având autoritate asupra victimei.
Art. 222-29
Agresiunile sexuale altele decât violul sunt pedepsite cu până la 7 ani de închisoare şi 100.000 euro amendă dacă sunt săvârşite:

1º asupra unui minor de sub 15 ani;

2º asupra unei persoane a cărui vulnerabilitate particulară, datorată vârstei sale, unei boli, unei infirmităţi, unei deficienţe fizice sau psihice sau stării de graviditate, este evidentă sau cunoscută autorului.

Art. 222-30
Infracţiunea definită în articolul 222-29 este pedepsită cu pănă la 10 ani de închisoare şi 150.000 euro amenda
(…)

2º dacă este comisă de un ascendent legitim, natural sau adoptiv sau de orice altă persoană având autoritate asupra victimei.
Art. 222-31
Tentativa delictelor prevăzute în articolele 222-27 – 222-30 este pedepsită cu aceleaşi pedepse.

Art. 222-31-1
Dacă violul sau agresiunea sexuală este comisă împotriva unui minor de către o persoană titulară de drepturi parentale, decizia trebuie să se pronunţe asupra retragerii totale sau parţiale a acestei autorităţi, prin aplicarea dispoziţiilor articolelor 378 si 379-1 din Codul civil.
Decizia poate să statueze şi asupra retragerii acestei autorităţi în privinţa fraţilor şi surorilor minori ai victimei.

Dacă procedura are loc în faţa Curţii cu jurii, cele statuate asupra acestei chestuni se vor face fără asistenţa juraţilor.

  Art. 227-25
 Fapta unui major, de a exercita cu violenţă, constrângere sau  ameninţare o atingere sexuală asupra unui minor de până la 15 ani este pedepsită cu până la 5 ani de închisoare şi 75.000 euro amendă.


      
Art. 227-26
Infracţiunea definită în articolul 227-25 este pedepsită cu până la 10 ani de închisoare şi 150.000 euro amendă:

1º dacă este comisă de un ascendent legitim, natural sau adoptiv sau de orice altă persoană având autoritate asupra victimei;

(…)



        
Art. 227-27
Atingerile sexuale fără violenţă, constrângere sau ameninţare asupra unui minor de peste 15 ani sunt pedepsite cu până la 2 ani de închisoare şi 30.000 euro amendă :

1º dacă sunt comise de un ascendent legitim, natural sau adoptiv sau de orice altă persoană având autoritate asupra victimei;

ITALIA

Art. 564 Cod penal:

  Orice persoană care, într-o manieră care provoacă scandal public, comite incest cu un descendent sau un ascendent sau cu o rudă în linie directă, adică, cu o soră sau un frate, este pedepsită cu privarea de libertate de la 1 la 5 ani.

     
 De asemenea, se aplică pedeapsa cu închisoarea de la 2 la 8 ani în cazul unei relaţii incestuoase. În cazurile prevăzute în dispoziţiile precedente, dacă incestul este comis de o persoană majoră cu una minoră (sub 18 ani), pedeapsa pentru persoana majoră este mărită.

       Condamnarea pronunţată împotriva părintelui presupune şi decăderea din drepturi a acestuia (sau a tutorelui legal). 

MAREA BRITANIE

Legea privind infracţiunile sexuale (Sexual offence Act)
Art. 64. Întreţinerea de relaţii sexuale cu o rudă adultă: 

1. O persoană cu vârsta peste 16 ani (A)  comite o infracţiune, dacă:

a. penetrează în mod intenţionat vaginul sau anusul unei persoane cu o parte a corpului sau cu orice altceva sau penetrează gura unei persoane cu penisul;
b. penetrarea este de ordin sexual;
c. cealaltă persoană (B) are 18 ani sau peste;
d. legatura dintre A si B se încadrează în subsecţiunea 2 şi

e. A ştie sau ar trebui să ştie că este înrudit cu B conform acestei subsecţiuni.
2. Modurile de înrudire ale lui A cu B pot fi de părinte, bunic, copil, nepot, frate, soră, frate vitreg, soră vitregă, unchi, mătuşă, nepot sau nepoată.

3. În subsecţiunea (2):

a. “unchi” înseamnă fratele părintelui unei persoane, iar ”mătuşă” are un sens corespondent,
b. “nepot” înseamnă copilul fratelui sau surorii unei persoane, iar ”nepoată” are un sens corespondent

4. Atunci când, în cadrul procedurilor de agresiune care se încadrează în această secţiune, acuzatul se dovedeşte a avea o legatură cu cealaltă persoană în oricare dintre aceste moduri specificate, se consideră că acuzatul ştia sau ar fi trebuit să fie conştient de această înrudire, aceasta în cazul în care nu se aduc destule dovezi din care să reiasă că acuzatul ar fi putut să nu fie conştient de aceste legături.

5. Persoana vinovată de o agresiune care se încadrează în această secţiune va fi supusă la:

a. o condamnare uşoară, pe o perioadă de nu mai mult de 6 luni, sau amendă sau ambele;
b. închisoare de până la doi ani.

Art. 65. Întreţinerea de relaţii sexuale cu o rudă adultă: consimţirea penetrării
1. O persoană în vârstă de 16 ani (A)  sau peste comite o agresiune dacă:

a. o altă persoană (B) penetrează vaginul sau anusul persoanei A cu o parte din corpul persoanei B sau cu orice altceva, sau penetrează gura persoanei A cu penisul.

b. A este de acord cu penetrarea

c. penetrarea  este de natură sexuală;
d. B are 18 ani sau peste;
e. A este înrudit cu B în vreun mod care se regăseşte în subsecţiunea 2 şi

f. A ştie sau ar trebui să fie conştient de faptul că este înrudit cu B în vreun fel.
2. Modurile în care A poate fi înrudit cu B sunt ca părinte, bunic, copil nepot, frate, soră, frate vitreg, soră vitregă, unchi, matuşă, nepot sau nepoată.

3. În subsecţiunea 2:

a. “unchi” înseamnă fratele părintelui unei persoane, iar ”mătuşă” are un sens corespondent;
b. “nepot” înseamnă copilul fratelui sau surorii unei persoane, iar ”nepoată” are un sens corespondent.
4. Atunci când, în cadrul procedurilor de agresiune care se încadrează în această secţiune, acuzatul se dovedeşte a avea o legătură cu cealaltă persoană în oricare dintre aceste moduri specificate, se consideră că acuzatul ştia sau ar fi trebuit să fie conştient de această înrudire, asta în cazul în care nu se aduc destule dovezi din care să reiasă că acuzatul ar fi putut să nu fie conştient de aceste legături.

5. Persoana vinovată de o agresiune care se încadrează în această secţiune va fi supusă la:

a. închisoare, pe o perioadă de până la 6 luni sau amendă sau ambele;.

b. închisoare pe o perioadă de până la doi ani.

POLONIA

Art. 201 Cod penal:
 Orice persoană care întreţine un raport sexual cu un ascendent, descendent, ori cu o persoană adoptată sau cu o rudă prin adopţie ori cu fratele sau sora va fi pedepsit cu o pedeapsă privativă de libertate de la 3 luni la 5 ani.

SUEDIA

Secţiunea 7 din Capitolul 6 al Codului penal: 
Dacă o persoană, în alt mod decât cele prevăzute în acest capitol, întreţine raport sexual cu propriul său copil sau descendenţii acestuia, se va pedepsi cu închisoare de până la 2 ani pentru raport sexual cu un descendent. O persoană care întreţine raport sexual cu fratele sau cu sora sa de sânge se va pedepsi cu închisoare de până la 2 ani pentru raport sexual cu un frate sau soră. Dispoziţiile acestei secţiuni nu se vor aplica persoanei care a fost determinată să comită fapta prin constrângere ilicită sau prin alte mijloace ilicite.

� � HYPERLINK "http://www.ris.bka.gv.at/Ergebnis.wxe?Abfrage=Bundesnormen&Kundmachungsorgan" ��http://www.ris.bka.gv.at/Ergebnis.wxe?Abfrage=Bundesnormen&Kundmachungsorgan�





� � HYPERLINK "http://www.gesetze-im-internet.de/englisch_stgb/englisch_stgb.html#StGB_000P202b" ��http://www.gesetze-im-internet.de/englisch_stgb/englisch_stgb.html#StGB_000P202b�

